**H O T Ă R Î R E**

**cu privire la parteneriatul public-privat pentru**

**prestarea serviciilor de radioterapie**

**nr. \_\_\_\_  din  \_\_\_\_\_\_\_\_\_\_\_** 2012

În temeiul art.11 lit. a), b) şi e) din Legea nr.179-XVI din 10 iulie 2008 cu privire la parteneriatul public-privat (Monitorul Oficial al Republicii Moldova, 2008, nr.165-166, art.605), cu modificările şi completările ulterioare, în conformitate cu prevederile Legii ocrotirii sănătăţii nr.411-XIII din 28 martie 1995 (Monitorul Oficial al Republicii Moldova, 1995, nr.34, art.373), cu modificările şi completările ulterioare, precum şi pentru asigurarea funcţionării unui sistem de sănătate modern şi eficient din punctul de vedere al costului în domeniul oncologiei, Guvernul

**HOTĂRĂŞTE:**

**1.** Se propun parteneriatului public-privat serviciile de radioterapie în domeniul oncologiei, inclusiv încăperile destinate pentru prestarea acestora, din cadrul Instituţiei medico-sanitare publice Institutul Oncologic, str. N. Testemiţanu 30, mun. Chişinău.

**2.** Se aprobă, conform anexei, obiectivele şi condiţiile proiectului de parteneriat public-privat indicat în pct.1, precum şi cerinţele generale privind selectarea partenerului privat.

**3.** Se desemnează Ministerul Sănătăţii în calitate de autoritate publică responsabilă pentru desfăşurarea procedurii de selectare a partenerului privat şi încheierea contractului cu acesta.

**4.** Controlul asupra executării prezentei hotărîri se pune în sarcina Ministerului Sănătăţii şi Ministerului Economiei, în limitele competenţelor funcţionale.

|  |  |  |
| --- | --- | --- |
| **PRIM-MINISTRU** | | **Vladimir FILAT** |
| **Contrasemnează:** |  | |
| **Viceprim-ministru, ministrul economiei** | **Valeriu Lazar** | |
| **Ministrul sănătăţii** | **Andrei Usatîi** | |
| **Chişinău,\_\_\_\_\_\_\_\_\_\_2012.** |  | |
| **Nr.\_\_\_\_\_\_.** |  | |

Anexă

la Hotărîrea Guvernului

nr.\_\_\_\_\_ din \_\_\_\_\_\_\_\_\_\_\_\_\_

**OBIECTIVELE ŞI CONDIŢIILE**

proiectului de parteneriat public-privat pentru serviciile de radioterapie din cadrul Instituţiei medico-sanitare publice „Institutul Oncologic” (în continuare – Institutul), precum şi cerinţele generale privind selectarea partenerului privat.

**Secţiunea 1. OBIECTIVELE PARTENERIATULUI PUBLIC-PRIVAT**

**1.** Obiectivele generale ale parteneriatului public-privat pentru serviciile de radioterapie din cadrul Institutului sunt:

1. modernizarea secţie de radioterapie prin atragerea investiţiilor private;
2. alinierea asistenţei medicale spitaliceşti de radioterapie la standardele internaţionale de buna practica şi la cerinţele legislaţiei relevante a Uniunii Europene;
3. asigurarea funcţionării unei instituţii moderne şi eficiente din punctul de vedere al costului;
4. dotarea adecvată a instituţiei cu dispozitive medicale performante pentru servicii de radioterapie;
5. acoperirea necesităţii populaţiei la nivel naţional cu servicii de radioterapie de performanţă înaltă;
6. îmbunătăţirea calităţii şi sporirea accesului la serviciile de radioterapie, la nivel naţional;
7. reducerea costurilor generale pentru modernizarea Institutului cu surse din contul bugetului de stat.

**2.** Obiectivul specific este renovarea şi/sau construirea, echiparea, finanţarea şi operarea serviciului de radioterapie din cadrul Institutului. În particular, acest obiectiv presupune:

1. finanţarea, furnizarea, preluarea în exploatare (dacă este cazul) şi mentenanţa dispozitivelor medicale de radioterapie necesare in cadrul Institutului pentru servicii de radioterapie;
2. finanţarea proiectării, construirii şi modernizării spaţiilor din cadrul Institutului unde vor fi amplasate dispozitivele medicale pentru prestarea serviciilor de radioterapie cu utilizarea unui sistem informaţional avansat de

management al planificării tratamentului si procedurilor medicale aplicate;

1. operarea pe termen lung a centrului de radioterapie, inclusiv dotarea cu personalul tehnic necesar pentru prestarea tuturor serviciilor de radioterapie si mentenanţa centrului si a echipamentelor;
2. respectarea unor standarde înalte de calitate şi practică în radioterapie, similare cu cele mai bune practici la nivel internaţional şi raportarea adecvată privind toate procedurile de radioterapie aplicate.

**Secţiunea 2. CERINŢELE GENERALE PRIVIND SELECTAREA PARTENERULUI PRIVAT**

3. Procedura de selectare va cuprinde două etape: tehnică şi financiară, astfel încît ofertanţii interesaţi vor prezenta o ofertă tehnică şi una financiară. Oferta tehnică va fi evaluată pe baza principiului „admis/respins”, aplicat criteriilor legale, tehnice, de capacitate financiară si de calitate şi experienţă minimă pe care operatorul dovedeşte că le îndeplineşte sau nu.

4. Ofertant poate fi o persoană juridică de drept privat, o persoană fizică sau o asociaţie a acestora

5. Doar ofertanţii care au întrunit cerinţele legale, tehnice şi de capacitate financiară la etapa tehnică a procedurii de selectare vor fi evaluaţi la etapa financiară.

6. La etapa evaluării ofertelor financiare, ofertanţii vor concura pe criterii cantitative stabilite de către Comisia de Selectare a Partenerului Privat.

7. În cazul în care ofertantul cîştigător sau membrul lider al consorţiului cîştigător nu este rezident al Republicii Moldova, acesta trebuie să dispună sau să înfiinţeze o societate comercială pentru implementarea parteneriatului public-privat, înregistrată în Republica Moldova în modul stabilit de legislaţia în vigoare.

**Secţiunea 3. CONDIŢIILE PARTENERIATULUI PUBLIC-PRIVAT**

8. Se preconizează ca serviciul de radioterapie să fie dotat cu următoarele dispozitive medicale: accelerator liniar, aparate cobaltoterapie, aparate de brahiterapie, aparate de radioterapie superficială, simulator de tratament, computer tomograf. Comisia de Selectare a Partenerului Privat va analiza în detaliu diferitele modele de tranzacţie şi poate opera modificări/ajustări în structura detaliată a listei, pe baza principiilor de cost eficienţă maximă şi utilizare adecvată a echipamentului, precum si pe baza resurselor disponibile pentru plata serviciilor la nivelul Ministerului Sănătăţii, Companiei Naţionale de Asigurări în Medicină (CNAM), Institutului şi a altor potenţiali donatori sau potenţiale surse de finanţare. Cu excepţia echipamentului existent preluat de partenerul privat, toate dispozitivele medicale ce urmează a fi achiziţionate vor fi noi.

9. Parteneriatul public-privat va funcţiona pe baza contractului de constituire a parteneriatului public-privat privind prestarea serviciilor medicale, încheiat între Ministerul Sănătăţii, Institutul şi ofertantul cîştigător (şi, după caz, societatea de proiect înfiinţată de către ofertantul câştigător cu titlu de partener privat). Principalele clauze ale contractului de parteneriat public-privat se vor referi la următoarele:

1. drepturile şi obligaţiile părţilor. Contractul va specifica drepturile şi obligaţiile Ministerului Sănătăţii, Institutului, CNAM, ofertantului cîştigător/partenerului privat şi/sau ale altor părţi relevante, după caz. Ofertantul cîştigător va avea dreptul să dispună şi să folosească încăperile Blocului de surse ionizate şi alte încăperi învecinate relevante din clădirea gestionată de către Institut, amplasată pe str. Testemiţanu, nr. 30, mun. Chişinău, în modul determinat de Comisia de Selectare a Partenerului Privat. Partenerul privat va asigura şi va finanţa efectuarea lucrărilor de proiectare, construcţie şi de renovare, echiparea serviciului de radioterapie, mentenanţa sa, angajarea personalului, prestarea serviciilor specificate şi îndeplinirea obligaţiilor contractuale financiare fixate în contractul respectiv;
2. condiţiile de trimitere. Pacienţii internaţi în Institut, precum si toţi pacienţii oncologici diagnosticaţi în sistemul de asigurări medicale de stat din Republica Moldova vor fi trimişi în serviciul de radioterapie operat de partenerul privat pentru serviciile medicale şi pentru testările relevante oferite de acesta prin intermediul Institutului. În contract vor fi incluse şi cerinţele de raportare între Institut şi serviciul de radioterapie. Totodată, se va asigura dreptul pacienţilor la informare conform art. 5 lit. g) din Legea nr. 263-XVI din 27 octombrie 2005 cu privire la drepturile şi responsabilităţile pacientului;
3. graficul şi schema de plată. Оfertantul cîştigător va fi compensat conform specificaţiilor din contractului semnat cu Ministerului Sănătăţii si Institut şi nu va percepe nici o taxă sau plată nemijlocit de la pacienţii spitalizaţi, trimişi din sistemul de stat de asigurări medicale din Republica Moldova, prin intermediul Institutului. Toate costurile aferente reparaţiei şi/sau construcţiei, achiziţionării dispozitivelor medicale şi celelalte costuri suportate înainte de începerea funcţionării serviciului vor fi achitate de către partenerul privat. Totodată, partenerul privat nu va avea dreptul de a presta servicii cu plată pacienţilor care nu sunt trimişi de Institut;
4. riscurile. Ofertantul cîştigător îşi va asuma toate riscurile ce ţin de costurile de reparaţie şi/sau de construcţie, de achiziţionare/mentenanţă/operare a dispozitivelor medicale, de dotare cu personal, precum şi costurile operaţionale, inclusiv pentru consumabilele utilizate în cadrul serviciului de radioterapie;
5. clauzele de încetare a contractului. Contractul va specifica temeiurile de reziliere a contractului şi efectele rezilierii.